open-index/open-wikipedia-markdown huggingface dataset:
Nasionalbolsevismo

miniatura|La particolar bandiera Nasionalbolsevista che la xe conpagna a chela de la Xermania Naxista, ma al posto de la Svastega gh'é la False e martelo.
El *nasionalbolsevismo*' (o **bolsevismo nasionale**) xe na ideoloxia pulitega. L'é on incroxo tra el bolsevismo che tenta de conbinar la lota de clase co el nasionalismo. Segondo alguni l'é na ideoloxia derivada dal Fasismo, e tanti altri i lo considera a metà strada tra el Fasismo e el Leninismo.

## Storia
El movimento, el xe nato inte i ani 20 in Xermania a òpara dei comunisti "eretisi", el xe rinato e doparà prinsipalmente in Rusia, tra la fin del XX secolo e el scuminsiar del XXI secolo, col Partio Nasional Bolsevico de Aleksandr Gel'evič Dugin e Eduard Limonov.

L'è on movimento abastansa contraditorio, in cuanto el mete insieme la Drita estrema co la Sanca estrema, Fasismo e Comunismo. Curioxa e particolar la bandiera del partio, simile a chela de la Xermania naxista, ma co na false e martel al posto de la svastega.

In Belxo le ideoloxie nasionalbolseviche le xe sostegnue dal Parti Communautaire National-Européen, che el deriva dal Parti Communautaire Européen de Jean-François Thiriart. En Italia dal projeto Fronte Patriotico e da la rivista Patria - Boletin socialista.

## Ideoloxia
El nasionalbolsemismo l'é conpagnà da na vixion conplesiva che ghin acentua el realismo e cuindi el concepise la pulitega drento el "continente" Eoroaxiatego, chel ciapa drento l'Eoropa tuta, la Rusia e parte de l'Axia. El nasionalbolsevismo l'é nasionalrivolusionario, tradisionalista, antistatunitense e anticapitalista inte l'anbito de la tersa via; el va de linia co le concesion rivolusionarie materialiste e spirituali.
Sociałismo islàmego

miniatura|200x200px|Mexa luna Islamega.
El **sosiałizmo izlàmego** el ze on termine conià da tanti leader musulmani par descrivar na forma pì spiritual de'l sosiałizmo, visina a'l marxismo izlàmego e a'l sosiałizmo arabo, che el meta insieme i valori de l'islam, co la sosialdemocrasia osidentale, el secołarizmo e l'uguałiansa e a 'olte co'l nasionałizmo arabo e el panarabizmo.

I sosiałisti izlàmeghi i crede che i insenjamenti de'l Coran e de Maometo - soratuto el *[[zakat]]*, uno de le sincue colone de l'islam - le sia conpatìbiłi co i prinsipi de ugualiansa econòmega e sosiale. I tole ispirasion da'l stato sosiale *ante litteram* fato, secondo lori, da Maometo durante el so' goerno a Medina. I sosiałisti musulmani no i ze de zènare de tendensa "liberale", a difarensa de i sosiałisti osidentałi.

Come i cristian-democratezi, anca lori i voleva métar insieme la democrasia co i prinsipi culturali de orìzene relijoza. Tanti de łori, i ga ideołozìe anti-inperiałiste. Tanti leader sosiałisti musulmani i crede inte la democrasia raprezentativa o direta e inte ła łezitimità da parte de'l popolo (elesion democràteghe), a difarensa de tuti che altri leader de partii relijozi izlàmeghi, che i proclama de èsar i sucesori de Maometo e che i pensa ła democrasia izlàmega so na forma teocràtega, vardada male dai izlamososiałisti.

Ezenpi de sosiałismo izlàmego i ze l'ideołozìa del Libro Verde de Mu'ammar Gheddafi in Libia, cheła de Fatah in Palestina, de'l partio Baath de Iraq (Saddam Hussein e dopo i ex sostenjidori de'l rezime pasà) e Siria (Hafiz e Bashar al-Assad) e dei Mojahedin de'l Popoło Iranian e, in pasà, el naserizmo in Egito e el rezime de Ben Ali in Tunizia.
Tersa via

miniatura|200x200px|Clinton e Blair, do noti esponenti de la tersa via.
Co **tersa via** (in inglexe: *Third Way*) se ghe dixe a difarenti poxision pułiteghe che serca de metarse in na poxision intramedia tra drita e sanca (no l'è sentrismo), aprovando na riserca alternativa o de conpromeso tra le puliteghe de drita, de stanpo liberista, e chele sociali de la sanca, ispirade dal sociałismo.
La tersa via, la xe sta creada come na seria rivalutasion de idee puliteghe inte i movimenti de sentro-sanca de ideoloxia progresista, par rispondare a dubi internasionali come la variabilità economega de on Stato, catando solusion economeghe de intervento fate conosare grasie al Keynexismo e contrastade da l'avansada del Neoliberismo e de la nova drita. La tersa via xe na idea portada vanti da tanti movimenti sociałisti, socialdemocratesi e liberali de sanca.

## Ideoloxia
Uno dei majori esponenti de la tersa via xe el premier laburista Tony Blair, che el dixea che el sociałismo jera difarente da la tradisional concesion de sociałismo. El sociałismo de la tersa via, xe on sociałismo che riconose le persone in on contesto social come dipendenti, promove la justisia sociałe, la coexion sociałe e l'ugualiansa tra tuti i sitadini e le pari oportunidà. Grasie a la tersa via, el sociałismo ga suparà la fase marxiana de l'abołision del capitałismo, proponendo la scansełasion de algune robe no juste del capitałismo, grasie ai investimenti sol Welfare. Sta ideoloxia pulitega la vole un grando egualitarismo inte la società de oncò traerso na asion direta a l'aumento de la distribusion de abiłità, capasità e mexi de produsion e inte el steso tenpo no volendo alguna ridistribusion de la richesa tra clasi sociałi. Da inpegno so: el raxonximento del parejo de bałanso, dando cusì pari opordunidà, asentando so le responsabilità morali de ogni persona; la desentralixasion del poder goernativo al minor liveło posibile; l'incoraxamento de pì pusìbiłi acordi economisi tra publigo e privà; la protesion del capitale e inte el steso tenpo un òcio de rivardo a l'anbiente.

## Tersa via in Italia
destra|senza_cornice|163.962x163.962px

Le difinision de tersa via, le canbia xà tra stati americani e Eoropei. In Italia la tersa via, soto difarenti nomi, xe sta na proposta dei partii sentristi claseghi (ex democristiani) e dei partii laisi, come el storego Partio Socialista Italian, che inte la so faxe final, co Bettino Craxi, ga partesipà a sta ideoloxia. Al di de onco, ghe xe difarenti personaji che se rifa a sta idea, anca se i xe spersi in tanti partii tra drita, sentro e sanca.

## Criteghe
La tersa via xe sta ojeto de critighe da parte dei partii conservatori e libertari, che i difendea el vecio capitalismo. Ga ricevuo critighe anca da parte dei Socialdemocratesi e comunisti, st'ultimi in particolar, i vede sta ideoloxia come distrusion dei valori de la Sanca.
Keynesizmo miłitare

El **keynexismo militare** xe na pulitega economega che prevarda che l'exersito el gapia na funsion de datore de laoro, co on susesivo cresare de la spexa publega da parte dei stati inte el setore de la difexa militare onde jutar la cresita economega traerso el conseguimento de la piena ocupasion. Se trata de la variasion spesifega e particolar del Keynexismo. Alguni exenpi de sta ideoloxia, inte i confronti de le puliteghe ocupasionali, i xe la Xermania naxista in contenpo a la segonda guera mondial e dei Stati Unii incuando ghe jera le presidense de Franklin Delano Roosevelt e Harry Truman. Sta tipoloxia de economia xe ligada a l'interdependensa tra welfare e warfare state, andove el segondo juta el primo ilimitadamente.

## Doparasion

### Xermania Naxista
La gran parte de l'economia del Terso Reich la jera orientada verso la miłitarixasion, soratuto par pareciare na pusìbiłe guera co le nasion slave, pi tosto che inte la produsion de beni de consumo o verso la slargasion comerciale. Nonostante sta pulitega, la concentrasion de capital inte l'industria de le armi, ga jutà on slargamento de la capasità industrial tedesca e la ga juta a sbasare i tasi de dixocupasion.

### Stati Unii
Inte i Stati Unii i ga doparà sta teoria incuanto la segonda guera mondial, co ghe jera presidenti Franklin Delano Roosevelt e po Harry Truman, sto ultimo, co on documento NSC-68 (*Risolusion 68 del Consejo de sicuresa nasional*). L'influensa del Keynexismo so le sielte de pulitega economega statuniensi, la xe ndà vanti fin a la Guera del Vietnam.
Comuni de l'Itàlia

[upright=1.4|miniatura|Mapa dei comuni Italiani e de łe [Rejon de l'Itàlia|Rejon Italiane.]]On **comun**, in tel ordenamento xurìdego de ła repùblega Italiana, el xe on ente locałe teritoriałe autonomo, che el połe vere el titoło de sità.

Formai par *praeter legem* segondo i prinsìpi costumai in tei comuni medievałi, el xe prevedesto da l'artegoło 144 de ła Costitusion de ła Repùblega Itałiana. l połe èsar dividesto in frasion, che łe połe èsare anca ste cuà divideste in asenblee ełexitive. Ła disiplina de goerno de ste realtà, cofà el Conséjo Comunałe, Xónta Comunałe e el Sìndego, ła xe contegnesta rento al decreto łejislativo 18 de agosto del 2000, n. 267

A el 1 de avril 2018 in Itàlia i ghe jera 7954 comuni.

## Voxe so comuni italiani miga cavologo co pi' de 50000 abitanti

## Note
Sociałismo cristian

El **sociałismo cristian** xe na poxision pulitega, relijoxa e ideoloxega, che la tende a metar insieme i prinsipi fondamentali del sociałismo de area democratega (pì de raro cheli de ideoloxia sociałista liberal, co el sołidarismo cristan-social. El sociałismo cristian l'é duncue na ideoloxia pulitega e cultural de area cristiana, cuanto na filoxofia moral de determinae idee socialiste e socialdemocrateghe. El pole esar meso drento a la fameja dei socialismi relijosi.

## Socialisti cristiani e cristian-sociali
Xe on dovere far ła difarensa tra le dixidure "sociałisti cristiani" e "cristian-sociali":

* I sociałisti cristiani, soratuto intra i ani '60 e '70, i jera considerai dei cristiani che i ndava drento al pensiero marxista, inte el so significà sociałista, cavandoghe le exajerasion rivolusionarie de l'estremismo de sanca che le gaveva poxision anticlericałi.
* I cristian-sociali invese i apartien a le corenti pì progresiste del pensiero pulitego democristian.

## Sociałismo cristian in Italia
Exenpi de sociałismo cristian in Italia i xe stai:

* el Partio Cristian Sociałe (1945-1948) de Gerardo Bruni chel ga partesipà a l'Asenblea Costituente e a le elesion pulitighe del 1948 metendose autonomo a sanca
* el Partio de la sanca Cristiana (xa ciamà *Movimento dei Catolisi Comunisti*) de Franco Rodano che fin dal disembre 1945 el xe nda dentro inte el Partio Comunista Italian (PCI)
* algune corenti del Partio Sociałista Italian (PSI) che inte el '73 i ga fato in Italia el Movimento Cristiani pa'l Sociałismo come che inte l'ano prima jera nato on movimento inte el Cile de Salvador Allende.
Capitalismo popolar

El **capitalismo popolar** el xe na forma de capitalismo fondada su'l fato che la proprietà de aziende, industrie e beni la pol èsar in man anca a i membri ordenari de la sosietà.

Fra i esempi pol èsarghe cuelo de la privatizasion inte el Regno Unìo durante el governo de Margaret Thatcher, che el ga reservà de le quote de asion de le aziende che le gera nasionalizàe a i só dipendenti e'l ga favorìo l'acuisto anca par zente comun o de le asion de i tènici cileni durante la ditatura de Augusto Pinochet par favorir i investimenti, soratuto inte el campo de le pension, fondàe su de i fondi individuai de investimento.
Econasionałismo

L**'econasionałismo** o **nasionałismo ecoloxego** xe na ideoloxia etega, pulitega e sociale. Se trata de na corente de drita che la concilia i conceti de nasion, etnonasionalismo e nasionalismo, co chel de l sistema ecoloxego, no volendo che inte el so teritorio ghe sia altre etnie inte la definision de nasion, i slarga sta ideoloxia a tuto l'ecosistema, cusì divegnendo econasionalismo. Par econasionalismo se intende ełora inparar a ver na consapevolesa de noi altri stesi che femo parte de na comunidà natural (la nasion). Partendo da la considerasion che la Tera la xe asociada a l'idea de Mare Nadura e che l'omo sia i so fioli, sti econasionałisti i ga na consesion de la Tera scuaxi tuta conpaga a chela dei Indiani de la Merega.

## Movimenti Econasionalisti
### Spagna
* En Catelogna ghe xe el partio puliego par i Catalogna Verdi e l'ONG Els Verds-Alternativa Verda

### Italia
* in Insubria el movimento econasionałe Domà Nunch
* in Sardegna el partio Sardigna Natzione Indipendentzia
* in Veneto l'asociasion Raixe Venete.
Ecoterorismo

L**'ecoterorismo** xe na forma de terorismo a sostegno de raxon anbientałiste e animałiste. I ecoteroristi i serca de mejorar l'ambiente desfando in manjiera teroristega le struture incuinanti, tipo: miniere, sentrali nucleari e tante altre realtà. Segondo l'FBI el se pole definir come: «El doparar o la minasa de uxar la violensa in maniera criminale, contro istitusion o beni privati, da parte de organixasion d'orientamento ecoloxista, par raxoni pulitighee ligae a l'anbientalismo, o animae da la volontà de esare conosui e vedui da tanti, co on obietivo, scuaxi senpre de nadura sinbolega»
Social-comunismo

I raporti tra el Partio Comunista Italian (PCI) e el Partio Socialista Italian (PSI), i do prinsipali partii de la Sanca Italiana fin al la disolusion dei do partii inte i ani '90, i ga conosuo tante 'olte na intexa de colaborasion e tanti momenti de forti barufe puliteghe. Col termine **SocialComunismo** se se riferise a la colaborasion che se ga fato inte el segondo dopoguera, in parlamento e inte el paexe, intra el PCI e el PSI, e a la fin tra sti ultimi e el PSIUP.

El raporto tra i do partii, el se faxea, in primo tenpo, so la baxe de un pato de unidà d'asion, scrito a Parixe inte el 1934 par la comuna lota al fasismo, e l'è sta rifirmà dopo la guera inte el 25 otobre del 1946.
Comunismo cristian

miniatura|214x214px|Sinbolo del comunismo cristian.
El **comunismo cristian** (anca ciamà come **marxismo cristian**) pole esar visto come na forma radical de socialismo cristian. Na vixion rivolusionaria de socialismo cristian, ligà a la teoloxia de la liberasion, el ga animà e anima oncora algun ideoloxie come el chavismo, e el se pole in sto caxo parlar de comunismo cristian.

## Comunismo cristian e comunismo s-ceto
I comunisti cristiani, no i convien co tute le texi del Marxismo. No i xe d'acordo so le opinion antirelijoxe, ma i xe d'acordo so tute le teorie economeghe, income el capitalismo el sfruta le clasi proletarie. I xe d'acordo che el capitalismo el tira fora el lato pì bruto che ghe xe drento tuti noi'altri, ndando contro ai valori cristiani, come l'amore, la mixericordia, la justisia, la conpasion, e vanti cusita.
Anticapitałismo

miniatura|On manifesto anticapitalista del 1911.
L**'anticapitalismo** l'è l'opoxision al capitałismo in teoria e in pratega. Xe un termine che cuerxe un grando grupo de conportamenti e de ideoloxie anca oposte intrà de lore. I anticapitałisti in poche parole, i vole rinpiasar del tuto el capitałismo co n'altro tipo de sistema economego. Ghe xe anca ideołoxie che le poe esar anca metà anticapitałiste, osia, le serca de sostituir o scancelar solo serte robe del capitałismo pitosto che scancearlo del tuto.
Storicamente, le forme pì conosue de anticapitałismo le xe: el comunismo, el sociałismo, tante varianti de l'anarchismo, el fasismo, el nasional-sociałismo, el tradisionałismo (reasionarismo), el nasionalbolsevismo e in manjiera moderada anca l'ecoloxismo. Na teoria pì resente xe l'Altra via (Francesco Gesualdi), insentrada so na idea de decresita par el raxonximento de un benesare no material e come dito dai so sostenidori, un benesare difondesto in modo pi ecuo sia inte le realtà sociali sia inte la comunidà de tuto el mondo.
Catocomunismo

El termine **catocomunismo**, el definise, inte el panorama filoxofego e pulitego italian, l'insieme de chei pensadori, relijoxi, pulitisi che, anca se i xe de diciarada fede catolega, i deside de ver na sielta pulitega e programatega rente a le poxision comuniste asentando, sensa esere del tuto d'acordo, gran parte del pensiero Marxista.

## Difuxion e significà concreto
El termine se ga difondesto inte la publisistega pulitega italiana inte i ani '70, co on significà del tuto sprexativo, el termine xe servio par indicare l'avisinamento del Partio Comunista Italian e de la Democrasia Cristiana inte l'anbito de la stratexia Berlingueriana e Morotea anca ciamà Conpromeso Storico. I catocomunisti i se difarensia dai Catosociałisti che i ga raixe no marxiste ma visine al cristianexemo sociale come a exenpio el riformismo e la solidarietà.
Republicanezemo

miniatura|225x225px|Sinbolo Republican Italian inte el 1924

El **republicanexemo** xe xenericamente na ideoloxia che sostien el sistema pulitego republican.

## In xenerale
Segondo la definision xenerale de republicanexemo, la republega la xe na forma de goerno andove le careghe publeghe le xe sielte co metodi difarenti da la trasmision ereditaria (exenpio la monarchia, andove el Stato xe come na propietà privata del re), ma i se sielie co elesion o nomine da parte de chi che xe sta votà.

El termine - na 'olta doparà par dirghe a on determinà profilo de la relijon sivile de Rousseau - el se asocia anca a le ideoloxie de difarenti partii pulitesi che i utilixa el nome de "partio republican". I partii repunlicani i ga idee difarenti intrà de lori, parché ogni partio l'è drento a on contesto difarente da n'altro, alguni partii i xe proprio fondai so l'anti-monarchismo.

## Notasion
Keynesizmo

[miniatura|John Maynard Keynes inte el [1933]]
En macroeconomia, l**'economia keynesiana** o **keynexismo** la xe na scola de pensiero economega baxada so le idee de John Maynard Keynes, economista britanego che el ga vivesto ntra el dexanovexemo e el ventexemo secolo.

## In xenerale
Keynes el ga spostà l'atension de l'economia da la produsion de beni a la domanda, faxendo vedar come in ste sircostanse, la domanda la xe insufisente a render segura la piena ocupasion dei lavoradori.

Da cua la nesesità de on intervento publego statal a sostenio de la domanda, dato che se ga savuo che el costo da pagar el saria de oncora pì dixocupasion inte i tenpi de crixi, in cuando la domanda diminuise, pole susedare che le relasion de operadori economisi col ndar xò de la domanda, i fasa le condision par altre diminusion de la domanda agregada. Da cua la nesesita de on intervento da parte de el stato par far cresare la domanda global anca in condision de deficit publego e che a so volta fa cresare i consumi, dei investimenti e laoro e cusì la cresita economega.

Sta teoria la xe contraria a chel che dixe la cusita dita economia neoclasega, sostenidora invese de la capacità del libaro marcà de riecuilibrar la domanda e oferta grasie a la lexe de Say.

On particolar aspeto de sta dotrina economega, xe el keynexismo militare che el teorixa on cresare de la produsion industrial a scopi militari come svilupo economego.

## Ponti de la ideoloxia
Le colone de la teoria Keynesiana le xe:
* Prefarensa par la licuidità
* La lexe de la domanda efetiva
* El moltiplicador keynesian

## Notasion
Parlamentarismo

__HIDDENCAT__

El **parlamentarismo** o **sistema parlamentare** xe un tipo de forma de goerno democratega, la pì difondesta in Eoropa, andove la volontà popolare la xe afidada al parlamento.

El parlamentarismo el se pole diferensiare in do manjiere:

*Repùblica Parlamentar: el cao del stato el vien eleto dal parlamento in sentada comun, e l'è tenporaneo (in italia el dura 5 ani, se nol casca prima par motivi interni).
*Monarchìa parlamentar: la carega del cao de stato la vien raprexentada dal monarca, sielto par via ereditaria e dinastega.

Tute le do forme de goerno, le xe articolae segondo la stesa fixionomia de tipo monistego (mònos = uno solo) che vole dire che el podere pulitego el se insentra so un unico organo: el parlamento. Sto qua l'è un posto democratego inte el cual se forma e vive la democrasia raprexentativa, incuanto i sitadini vota da chi esar raprexentai.
Teocon

El **teoconservatorismo** (o pì senplisemente **teocon**, da "Teo", o sia Dio; e "Con", o sia conservatore) l'è na ideoloxia pułitega ultra-conservadora soi temi sociali, in particolare sui diriti dei gay. El movimento Teocon el xe forte inte i Stati Unii, andove el njien riconosuo par el fondamentalismo cristian a difexa de la siviltà osidental. In Italia el termine se uxa par parlar dei democristiani de drita.

]
Conservatorismo nasionałe

El **conservatorismo nasionale** o *nasionalconservatorismo*' l'è na ideoloxia pulitega e sociale che mete insieme el nasionalismo co el conservatorismo. Sta corente la se poxisiona a drita inte el movimento conservadore. L'è conservatrise e nasionalista. I se caraterixa marcando la contrarità a l'imigrasion clandestina, al multiculturalismo e a la globalixasion. I sostien el protesionismo e un fià de statalismo in economia.
Conservatorismo liberałe

El **conservatorismo liberale** el se poxisiona a la sanca del conservatorismo. El sostien le idee so la fiscalità come tuti i conservadori, a exenpio i vole sbasar la spexa publega, par rivar al parejo de balanso, i serca de frenar i interventi del stato in economia, jutando che se fasa privatixasion e deregolarixasion co l'obietivo de sbasar le tase, sbasando cusì el debito publego e jutando i investimenti inte el paexe, ma sol canpo social l'è pì progresista. El pensiero **liberalconservador** el difende la propietà privada, el libaro marcà, l'inportansa e de la relijon. Tanti partii democristiani, i se ga avisina al liberalconservatorismo co l'avento del XXI secolo.
Partìo Comunista (Itałia)

El **Partio Comunista** (**PC**) el xe on partio pułitego italian d'ispirasion marxista-leninista nasuo inte el 2009. Dal 2013 el fa parte de la Scumisiativa dei Partii Comunisti e Operai d'Eoropa, che el partio Comunista xe sta uno dei fondadori e raprexentante par l'Italia. Inte el 2017 el njien fato devegnere on menbro a l'Incontro Internasionałe dei Partii Comunisti e Operai.

## Rixultai eletorali

I rixultai eletorali del Partio Comunista inte el corso dei ani i xe:

## Pensiéro
El Partio Comunista l'è de ispirasion marxista-leninista, anti-revisionista e anti-reformista. Dałe posixioni svertamente rivołusionarie, i se dixe favorevołe a trar alto el sistema capitałistico e a trasformar el Paese in na nasion socialista. Inpì, i cata necesario 'ndar suito fora da ła Union Eoropea, vedua come union de banchieri (e non de łavoradori, come gavaria 'a esare) fondà par costitusion soło che sui schei e defati incambiàbiłe e nemiga del popoło, e da ła NATO, ałeansa vecia e inutiłe che a porta sol che guera.

## Lingambi e varie
Autonomismo rejonałe

L**'autonomismo rejonal** el xe el fenomeno pulitego caraterixà da la rivendicasion, da parte de chi che sta inte un determinà posto, a voler vere major podere desixional rispeto a la sovranità statal sensa parò separarse dal stato. Co autonomismo rejonale se intende anca la tendensa de on Stato a realixar el desentramento o l'autonomia aministrativa.

## L'ideoloxia
L'ideoloxia la vien scuaxi senpre confuxa e corelada col federałismo o col independentismo, ma se trata de do ròbe difarenti parché inte el primo caxo se se riferise a na riforma del ordenamento statałe rivardante tuti i teritori, e inte el secondo caxo se se riferise a la vołontà de un teritorio de stacarse dal stato.

Esiste movimenti pulitisi autonimisti che i apartien a pì ideoloxie, che i pole esar de drita o de sanca.

## In Italia
In Italia, l'autonomia special nase inte el 1946 co ghe xe sta conseso el Statuto speical a la Sicilia. Inte el 1948 vien consesa l'autonomia a la Sardegna, a la Vale d'Aosta e al Trentin Alto Adexe, dopo, inte el 1963, anca al Friuli Venezia Xulia. In Lonbardia e in Veneto, i ga fato on referendum so l'autonomia par le rejon el 22 de otobre del 2017. El goerno, dal 2018, co la Lega el ga meso in discusion el fato de far njiere autonome tute le rejon de Italia.
Agrarismo

miniatura|245x245px|Agricui dei ani '20 che i tole su la coltivasion
El **agrarismo**, o anca dito **agrarianexemo**, xe na ideoloxia soa dei partii e movimenti un tenpo, o anca deso in minoransa, agrari e/o sitadini che ga a che far co la materia.

El agrarismo, el se pole colocar inte el pensiero filoxofego tradisionałista, no l'è un movimento pulitego-cultural tuto conpagno, incuanto ghe xe sia agraristi che i xe de drita, de sentro e de sanca, donca da progresisti e conservadori.

## Definision e ideoloxia
Inte l'introdusion del libro *Agrarismo inte la leteradura americana* de M. Thomas Inge, l'autor el definise el Ruralismo traerso i prinsipi fondamentali de l'ideoloxia:

* La coltivasion de la tera juta e fa contatar l'omo co la nadura e traerso el contato co la nadura, el contadin el ciapa: "onore, virilità, autostima, corajo, pienesa moral e ospitalità".
* El contadin "El ga un senso de identità", un senso de tradision storega e relijoxa, un ligame co na fameja, un posto, che i fa, psicoloxicamente e culturalmente ben. "L'armonia inte la so vida la controla le intruxion inte la società moderna, spacada e cambiada, che la xe cresua in manjiera dixumana.
* In contrasto, l'agricoltura la da major indipendensa e autosufisensa. La ga poxision forte e stabile inte el mondo. La vita urbana, el capitalismo e la tcnoloxia le distruxe l'indipendensa e la dignità, che in contenpo le mete corajo al visio e a la debolesa. La comunità agricola la pole provardare a controlar e balansar i scuiłibri de la società moderna, traerso l'union del laoro e de la cooperasion co che'altri agricoltori, che i segue i ritmi de la nadura.
Partìo Sociałista Itałian (2007)

{{
El **Partio Sociałista Itałian** (PSI) el xe on partio pulitego italian, nasuo inte el 2007 de ispirasion Sociałista e Riformista, chel se dixe erede del vecio Partio Sociałista Itałian disoluto inte el 1994.

In cao, l'è nato el 5 de otobre del 2007, col nome de Partio Socialista e e dongreso de fondasion el xe stato fato dal 4 al 6 de lulio del 2008. Inte el 7 otobre 2009 xe sta meso el nome che deso el partio ga.

A livel internasional el partesipa al Internasional socialista e al Partio del Socialismo Eoropeo.

## Lingambi e varie
Sociałismo liberałe

El **sociałismo liberale** o **liberalsocialismo** el xe na corente de pensiero de ideoloxia Sociałista ismisià co le claseghe idee del liberałismo. 

Rispeto al sociałismo clasego, par i sociałisti liberali, el fin ultemo no xe la total conversion de la società capitałistega de stanpo sociałista, ma la riusia de on sistema economego misto, caraterixà da na calche regolamentasion e pianificasion economega statałixada insieme a na economia de marcà, andove che ghe sia in maniera conpagna la prexensa de la propietà privada e de la propietà comun, soto forma de inprese publeghe nasionałixae o de società cooperative (autoxestie o manco), dei beni de strumento e andove el proceso pułitego-economego de la società, la sia majormente democratixà.

Diversi inteletuałi de area socialista, sol finir del XIX secolo, i xe stai i primi a evidensiar le posibilità che ghe sia conpatibilità del liberałismo a ndar dentro a on projeto socialdemocratego.
Itałia in comun

**Italia in Comun** l'è on partio pulitego fondà dai sindasi de Cerveteri Alessio Pascucci, de Parma Federico Pizzarotti, de Latina Damiano Coletta e de Bitonto Michele Abbaticchio el 16 de aprile 2018, co el scopo de metar insieme tute le liste siviche e i aministradori locali de tuta Italia inte on projeto pulitego comun, che el rivarde a la partesipasion dei teritori e a la conpetensa dei aministradori locali. El movimento, el vien ciamà "El partio dei Sindasi" dai xornali de la nasion.

## Notasion
Radicałismo

El **radicałismo** l'è na corente ideołoxega e pułìtega nasua inte i primi ani del XVIII secoło, durante la rivolusion fransexe, da drento el movimento liberal. I radicałi, i jera la sanca del grupo liberal. I radicałi i proponea de far riforme puliteghe radicałi in senso eguałitario e in mexo a cueste, ghe jera anca el sufrajo universal, l'abolision dei titoli nobiliari e la repùblica. I radicałi, i vołeva la libartà de stanpa e na forte separasion tra el Stato e la Cexa.

Inte i Stati Unii de ła Mèrica, andove i partii de ispirasion sociałista no i ga mai fato le so raixe e el liberałismo l'è la ideoloxia che tuti i grandi partii pułitisi tien, co el termine *liberal* el se ghe dixe a na poxision rente a la socialdemocrasia e al sociałismo democratego eoropeo, e el termine *radical* el vien doparà par dirghe a la sanca estrema de ideoloxia marxista e la cusita dita nova sanca, nasua dai movimenti scołasteghi dei ani '60 del novesento, da andove anca i xornalisti Italiani i ga tacà dire Sanca Radicale par dirghe a la Sanca comunista.
Progresismo

El **progresismo** xe na vixion o tendensa pulitega (inte alguni caxi anca etica), inparentada co la socialdemocrasia e el liberałismo sociałe. El termine l'è sta doparà par la prima 'olta inte la fin del XIX secolo inte i Stati Unii e el se uxa par dirghe a le persone che le sostien la promosion dei diriti siviłi e sociałi, da ciapar parò in riforme progresive al posto che co na rivolusion sociałista o anarchica.

Inte la storia pulitega, el termine el vien fora co la rivolusion fransexe del 1789, portavoxe de le puliteghe iłuministe de la borghexia fransexe.

## Descrision
I progresisti i mira a modifegare i aspeti pułitesi, economisi e sociałi co riforme progresive. El se contrapone al conservatorismo. Storicamente le vien ciamade "progresiste" le forse che le se poxisiona a sanca, anca se oncò le vien ciamade progresiste le forse che le varda a le ideoloxie de la tersa via (*Third Way*).

Inte i ani, el progresismo xe divegnesto sinonemo de sociałismo liberale, anca se nasuo co orixeni difarenti. La tendensa la xe chela de metar insieme el pensiero liberale e de la propietà privada, co le garansie sociałi che ghe xe co la socialdemocrasia. Drento a l'internasional liberale i progresisti i xe raprexentai dal liberałismo sociale, i vole el libaro marcà ma anca a l'intervento publego, riforme in canpo pułitego e sociałe, cusì come drento a la socialdemocrasia ghe xe na corente de drita de sociałismo liberal, incarnada da Tony Blair e Gerhard Schröder, che la mira a la costrusion de on sentro progresista.
Liberałismo sociałe

El **liberałismo sociałe** o **socialiberałismo** la xe na corente che la vien da on sviłupo del liberałismo clasego, avegnuo inte el tardo otosento e chel se ga sverto a alguni prinsipi de la cultura socialdemocratega, anca par influensa del pensiero keynexian. La xe la continuasion ideal del radicałismo otosentesco e raprexenta la sanca del movimento liberal. Na particolar forma de socialiberałismo xe el liberałismo merican, che el difende el stato sociałe, l'estension de l'asistensa sanitaria, la laisità de on stato.

I partii ispirai avertamente da sta ideoloxia, i xe el Partio Republican Itałian e i radicali Italiani e algune corenti inte i altri partii, come la vecia corente "LiberalPD" drento el Partio Democratego, anca a la vecia corente sentrista drento el Partio Liberale Italian.
Ełesion eoropee

Łe **ełesion eoropee**, łe xe łe elesion pułiteghe che inte l'Union eoropea łe serve a ełexare i menbri del Parlamento eoropeo. Łe ełesion eoropee le xe a sufrajo universałe e łe se fa ogni sincue ani. 

El parlamento eoropeo ła xe l'unica istitusion eoropea a esar ełeta diretamente in maniera democratega: i 751 deputati che se senta, i vien ełeti in maniera direta dal popoło, dal 1979. 

Na olta vudo el rixultà de łe elesion eoropee, el consejo eoropeo sielie el candidà par ła presidensa de ła comision eoropea, che el garà da ciaparse ła fidusa de ła majoransa del parlamento, se el candidà el ciapa ła majoransa el podarà far ła comision, se no, el consejo, el garà da seliere on altro candidà e ripetare la prosedura da cao.
Internasionałismo

miniatura|Stela internasionalista
L**'internasionalismo** l'é na ideołoxia pułitega, nasua inte el XIX secoło, che la vole major cooperasion pułitega e economega tra le nasion cusì che le staga mejo.

Ghe xe do tipi de internasionałismo:
# L'intersionalismo proletario
# L'intersionalismo liberale.

## Internasionałismo prołetario o sociałista
'L **internasionalismo proletario** o **sociałista** l'è na teoria che la se baxa sol sociałismo utopistico e che la xe cresua dopo le parole scrite inte el Manifesto del Partio Comunista de Karl Marx e Friedrich Engels, fato inte el 1848, chel dixe che tute le persone de la clase proletaria o operaia, i gapia da ndar vanti in solidarietà verso la rivolusion globale, insieme ai lavoradori de che altri paexi, cusì che no se segua na diresion pulitega "nasionale" ma "internasionale". L'internasionalismo proletario, l'é visto come na prevension a le guere contro le nasion, parché no l'é intarese dei lavoradori coparse intrà de lori, ma invese sia inte el so interese far na guera contro la clase borghexe visto che, par el Marxismo, la sfruta i lavoradori. Par la teoria marxista, el nemico de l'internasionalismo proletario, l'é el nasionalismo borghexe, dato che i pensa che la divixion del mondo in clasi, nasion e relijon, sia on mestiero tra i pie par el svilupo de la siviltà omana.

Anca al dì de oncò, l'intersionalismo l'è senpre streto co i movimenti No Global, contro la globalixasion e el capitalismo osidentale, parché i vole far na eoropa "dei popoli", scancelando del tuto l'idea de Stato-Nasion, oramai ritegnua na idea vecia.

## Internasionalismo liberale
L**'internasionalismo liberal**, in contrapoxision co l'intersionalismo proletario, l'é na ideoloxia che la vole la colaborasion tra le nasion par la so convivensa pasifega. Co sto intento, inte el XX secoło, dopo le do guere mondiali, xe nasue tantisime organixasion internasionali par mantegnere la paxe el rispeto de norme comuni in tuto el mondo. On grando personajo famoxo par l'internasionalismo liberal, l'è Immanuel Kant, che el voleva na colaborasion tra i Stati Eoropei, par scancelar le guere: Sta idea la ga scrita inte el so tratà "Par la paxe perpetua", inte el 1795. Kant, no'l voleva na confederasion de Stati che la ghin formee uno solo (come che xe la Svisera o i Stati Unii de ła Mèrica), ma un Union flesibile, fata inte la unità inte la difarenti tà, fata senpre de Stati nasionali e sovrani.

## Notasion
Ełesion aministradive

Łe **ełesion aministradive** in Itałia, ła xe na elesion a sufrajo universałe (de ła xente che sta andove che se vota). Łe ełesion aministradive łe se fa ogni sincue ani e el popoło l'è ciamà a łe urne par segnar secretamente el voto par el rinovamento dei consejeri comunałi, e dal 1993 anca pal sindaco. Dal 2014 inte łe ełesion aministradive par el rinovo dei consejeri provinsałi partesipa soło che i consejeri comunałi de ła provinsa andove se vota.
Ełesion primarie

Łe **ełesion primarie** le xe on tipo de elesion de on nùmaro ristreto de xente. Łe ełesion primarie łe xe na conpetision tra leader del steso partio pułitego, che i fa parte de na serta corente interna (łe corenti drento a on partio pułitego łe połe esar dó, o anca pì de dó), andove i iscriti o i miłitanti de on serto partio pułitego i dixe co na prefarensa chi che sarà el candidà del partio (de sołito par łe ełesion pułiteghe), par na ełesion de na carega publega.

Ła raxon de łe ełesion primarie, xe par far partesipar e promovare la partesipasion dei ełetori a ła selta dei candidai a careghe publeghe, el contrario del sistema, chel prevarda che i ełetori selga intrà i candidai che i partii pułitisi i ghe mete soto el naxo.

Łe ełesion primarie, łe se połe fare so łe varie sedi de on serto partio, o anca sol Web, so la piataforma che el partio mete a dispoxision al ełetore.
Fasismo de sanca

La **sanca autoritaria**, anca dita **fasismo de sanca** o **sanca fasista**, le xe le terminoloxie doparade da alguni socioloxi par descrivar le tendense puliteghe de sanca che le contradixe i ideali de eguałitarismo e libartà, storicamente sostegnui da la sanca, par ndar verso i ideali pì autoritari e pì renti al fasismo. Inte la storia e inte la pułitoloxia, vien anca definia cusì la corente pì anticapitałista del fasismo, che el vedeva inte la socialixasion de l'economia el vero realixarse del sociałismo.

La locusion «fasismo de sanca» la xe sta doparada la prima 'olta da Jürgen Habermas, che l'è on sociologo e filosofo de ideoloxia neo-marxista. El ga doparà par la prima 'olta sto termine inte el 1960, par dirghe ai teroristicomunisti, co tuta la violensa e l'autoritarismo che i doparava. Habermas el ga jutà a far la teoria de la lota de clase.
Juche

miniatura|233x233px|La Tore de Juche che simboleja da ideoloxia "Juche" a Pyongyang in Corea del Nord
Col termine ***Juche*** ([giucè]; 주체?, 主體? – pronunsa coreana [tɕutɕʰe]), se indica l'ideoloxia ufisale de la Republega Popolare Democratega de Corea, e el sistema pulitego andove la se fonda, ispirà al socialismo e al patriotismo.
Juche leteralmente significa "corente prinsipal" o "corente tradisional".

La so orixine la vien da on discorso de Kim Il-sung, andove, riferendose a l' *"Idea de Juche"*, identifega le mase coreane come cueli che i xe drio svilupar la nasion. El Juche l'è a la baxe de le selte de l'organo pulitego nord-coreano. Kim Il-sung, el ga descrivesto el Juche come l'idea che "L'omo el xe el paron de ogni roba e el deside ogni roba".

L'ideoloxia l'è anca ciamada **kimilsunghismo**-**kimjonghilismo**, e la xe descrivesta dai aversari come totalitaria e stalinista. (la particolar interpretasion marxista-leninista del socialismo inte on solo paexe, come dita da Stalin in Union Soviètega).

## Notasion
Trotskismo

El **trotskismo** (in russo: троцкизм**<sup>?</sup>**, trasliterà: *trockizm*, grafie alternadive: *trozkismo*, *trotzkismo*, *trockijismo*, *trockismo* ecc.; pronunsa /troʦˈkizmo/) xe l'ideoloxia pulitega che fa riferimento al pensiero de Lev Trockij, uno dei candidai a la sucesion de Lenin inte el 1924.

La parte pì inportante de la teoria trotskista xe la idea de l'espansion de la rivolusion socialista in tuto el mondo, so l'exenpio de cuela soviètega inte el 1917. Trockij el dixea che la teoria scrita da Iosif Stalin, del "Socialisto inte on solo paexe", el fuse na rotura co l'Internasionalismo proletario.

El trotskismo el pole esar diferensià da altre teorie marxiste da do elementi ciave:

* La stratexia de la rivolusion permanente, in opoxision a la teoria de le do faxi dei so aversari; 
* La critega a la leadership post-1924 de l'Union Soviètega, l'analixi de le so carateristeghe e dopo el 1933, el suporto par na rivolusion pulitega in Union Soviètega, considerada dai trotskisti stato operaio dexenerà.
Nasionałismo

El *nasionałismo*' xe na ideołoxia che xe sia de drita che de sanca, che la ingrandise el conceto de nasion, ispirando el sentimento de star tacai a la propria patria. Pì in xenerale, l'è un insieme de dotrine e movimenti che i mete al sentro l'idea de nasion e de identità nasionałe. Storicamente el nasionalismo el se ga mostrà come na ideoloxia a la baxe de la rivendicasion de libartà par na nasion che la ga xvenduo la sovranità o che n'altra nasion desida par lori. La nasion la vien intexa come coletività, ritegnua el busoloto dei valori tradisionali e del patrimonio cultural e spirituale un popolo o de na etnia, chel vien fora da un spesifego pasajo storico.

## Varda anca
* Canpanilismo
Sociałismo nasionałe

El **sociałismo nasionałe** l'è na ideoloxia del sociałismo chel ciapa na pulitega de tipo trasversale. La xe sta fata in Italia xà inte el corso del procceso risorximental come espresion de la sanca del nasionałismo democratego mazinian, raprexentà soratuto dal pensiero de Carlo Pisacane. Dopo l'unità de Italia, el sociałismo nasionałe resta in tanti sociałisti de raixe maziniane, anca se gavea trionfà l'antinasionałismo de Marx. Inte la Xermania socialłsta, dopo el 1880 ga scuminsià sircolare na analixi de svilupo social che dixea che el proletariato todesco el stava senpre mejo e che la clase mèdia la cresea, al contrario de cuel che dixea Marx. I sociałisti todeschi, anca se no i provava gnanca a rinegar Marx, i scumisiava a n'altra via rispeto al marxismo rivołusionario, e i ga fato el sociałismo gradualista e riformista. Drento al sociałismo riformista e graduałista, el ga catà posto anca el patriotismo.

In Italia, ma anca in Fransa, na serta parte del sociałismo, el jera rivà a poxar le guere coloniałi. So sto fato, i se ga catà unii i Sociałisti gradualisti e i estremisti amiradori de le teorie de Sorel del sindacałismo rivołusionario. Tuti e do, i pensava che xe indispensàbiłe far cresare la parte socioeconomega de la patria, par mejorar le condision de vita de la clase proletaria.
Songun

miniatura|250x250px|Sfilada dei cari armai inte la "jornada de la vitoria" nordcoreana
El ***songun*** (선군**<sup>?</sup>**, 先軍**<sup>?</sup>**, *Sŏn'gun***<sup>LR</sup>**), xe on prinsipio pulitego comunista de la Corea del Nord, che l'è conpagno al conceto del dito inglexe: "*Military first*", o sia "*Prima l'exersito*", chel mete l'Exersito Popolare de Corea insima ai afari de Stato, e chel vien prima de tuto anca in cuestion de schei nasionali. "Prima l'exersito", xe el prinsipio che guida la vita economega e pułitega del Paexe da la metà dei ani novanta, o sia da co xe scumisià el goerno de Kim Jong-il.

El *songun* eleva l'Exersito Popolare de Corea a na funsion ciave inte el goerno e inte la società nordcoreana e lo fa divegnere l'existensa pułitega de major grandesa drento del Stato . Sta ideoloxia la influensa in maniera forte, no soło che la politega interna, ma anca le relasion estere de la Corea del nord.

## Notasion
Antirevizionizmo

Drento al storico movimento internasional Marxista-Leninista, l**antirevixionismo** xe chela ideoloxia che favorise la condivixion de la pulitega de Iosif Stalin, Mao Tse-tung e Enver Hoxha.

I antirevixionisti i xe convinti so sta idea, parché dai ani 20 ai ani 50 del XIX secoło, Stalin jera drio dirixare ben l'Union Soviètega, doparando le idee de Marx, Engels e Lenin, rivando a un grando taso de cresita economega.

I antirevixionisti i dixe che se l'Union Soviètega gavese continuà par sta strada cuà, la saria sta in grado de metare in pie on Comunismo florido, invese, le revixion sucesive le ga portà a la distrusion dei ecuilibri de l'Union Soviètega e de tuti i paexi aleadi.

El antrevixionismo se opone al trotskismo.  I opoxidori de l'antirevixionismo i dixe che le puliteghe de Stalin e Mao le xe stae la dexenerasion de la dotrina comunista, che i ga scancelà le libartà sivili de le clasi laoratrisi. A l'estero, el conportamento antirevixionista inte i confronti de Stalin, l'è anca ciamà neostałinismo.

## Notasion
Exit poll

Un ***exit poll*** (dal inglexe, leteralmente «Sondajo fato fora dal sejo») l'è on sondajo fato durante na elesion, tra i eletori, fora dal sejo, dopo che i xe ndai drento a metar el voto.

## Carateristeghe
Diversamente da on sondajo d'opinion, chel dimanda cuali che le sia le intension de voto (par partio) a on eletore a caxo, inte l'exit poll vien domandà de dire par chi che xe sta pena dato el voto. I sondajisti, xeneralmente i laora par axiende privade che le lavora par i media, ma anca i partii pulitisi, che i ga i exit poll par ver suito de le indicasion (co na determinada inprecixion), cual chel sarà el rixultà eletorale, dato che de solito, par ver i rixultai definitivi, se garia da spetar difarenti ore e a 'olte anca dì. In Italia, ghe xe na leje che vieta tasativamente che i Exit Poll i vegna diti prima che le urne le vegna sarade.
Sondajo d'opinion

Co **sondajo de opinion**, **demoscopia** o **indaxini demoscopiche**, se se riferise a na riserca e na laorasion de dati statìstega co el fin de conosare l'opinion de on grupo de persone in na presixa argomentasion.

I sondaji de opinion, de solito, i vien fati faxendo, a on canpion de riferimento (on picolo numero indefinido de persone) na serie de domande e tirando fora le risposte de on grupo oncora pì grando in un intervało de confidensa co teniche de tipo statistego.

Dapartuto i xe i sondaji de opinion drento de riserche de marcà e in pułìtega par conosare, aponto, le tendense puliteghe de l'ełetorà, spesalmente a pochi mexi/dì da le ełesion o come feedback sol grado de sodisfasion o cuanto chel piaxe on partio pulitego, un pulitego o on goerno. El sondajo de opinion chel laora par dar i rixultai eletorali durante el dì de le votasion el xe invese dito Exit poll.
Ełetorà

## Dirito eletorałe
* **Ełetorà**, conpagno de corpo eletorałe - on insieme de ełetori
* **[[Ełetorà ativo]]**
* **[[Ełetorà pasivo]]**
* **[[Ełetorà ativo (ordinamento costitusionałe italian)]]** 
* **[[Ełetorà pasivo (ordinamento costitusionałe italian)]]** -

## Dirito medioevale
* **Ełetorà** - de feudo imperiałe

## Zeografia storega
* **[[Ełetorà d'Asia]]**
* **[[Ełetorà de Baden]]**
* **[[Ełetorà de Baviera]]**
* **[[Ełetorà de Brandeburgo]]**
* **[[Ełetorà de Cołonia]]**
* **[[Ełetorà de Hannover]]**
* **[[Ełetorà de Magonsa]]**
* **[[Ełetorà Pałatin]]**
* **[[Ełetorà de Sasonia]]**
* **[[Ełetorà de Treviri]]**
Riserche de marcà

La **riserca de marcà** xe el studio dei efeti de le situasion de marcà, beni o servisi.

## Descrision
La riserca de marcà la pol esar divixa in:

* **Riserca de marcà interna** (influensa interna del marketing, come: Magaxinajo, finansiamento e lojistega/spedision, che se colega indiretamente al marcà de vendita) 
* **Riserca de marcà esterna** (cuanto che la roba se vende e cosa la xente domanda)  

In xenerale, l'obietivo xe cuelo là de conosare le tendense, le mode, se funsiona la publisità e teniche promosionali e de conseguensa le oportunità e i ris-ci par el suceso de na axienda in tenpo pì rente posibile, cuindi, sta riserca la ga na forte influensa so le decixion de na axienda. Oltre a la riserca dei gusti de la xente e de la parte organixativa, vien vardà el anca el conportamento de la clientela e de altri grupi de influensa.
Opinion

El termine **opinion** (dal latin *opinio*, *-onis*; in greco δόξα, *dòxa*) xenericamente el dixe la convinsion che una o pì persone le se fa, inte i confronti de spesifici fati sensa presixi elementi de certesa asoluta par esare sicuri sol fato. Co l'opinion se va, el pì de le olte in bona fede, a na version personale o comune a tanti de on fato che se pensa vero, anca se no desmenteghemo chel podaria esar un ingano, ma lo se valuta come vero fin prova contraria.

* Ogni cosiensa e credensa che no la ga drento na garansia de na verità asertada. (exenpio: in siensa par rivar a la verità se sperimenta)
* Calsiasi roba che sostegnemo, che la se basa so na esperiensa sensibile, imediada, continxente, che in aparensa la se prexenta come teoricamente vera.
Libarałismo

[miniatura|314x314px|[Statua de ła Libartà, sinbolo de la libartà, adotà dai liberisti come loro sinbolo.]]
El **libarałismo** el ze un paraor doparà, a partir dal novesento, par dirghe a la dotrina pulitega fazesta prinsipalmente da i fiłozofi iłumenisti intra ła fin de'l XVII e'l XVIII secolo. Sta dotrina cuà ła ze inpostà so ła difeza de i dreti individuałi, refegurai da i łibarałi 'fà nadurałi e' fà na soła justificasion de'l èsar de'l omo.

## Teoria pulìtega
La teoria pulìtega, inpostada co loxega dal filoxofo contratualista e giusnaturalista John Locke, chel dixe de far na strutura istitusional caraterixada da dò ponti fondamentali:

* La fondasion de tuto el sistema pulitego e xuridego solamente so la difesa dei diriti individuali e da sto qua el progreso de la nasion.
* L'istitusion de on stato de dirito, andove tute le persone le xe conpagne davanti a la leje, sensa privilexi e diferensiasion, stando drento co el steso cuadro minimo de leji che salvavarda le libartà de le persone

In parte, el liberałismo, el ga ispirà l'organixasion del stato de dirito co poderi limitai (inte l'idea liberal el goerno el garia da ver podere solo che su le funsion de la sicuresa, so la justisia e soi laori publisi), el stato de dirito co la costitusion (infati el liberałismo el ga fato njere su la democrasia liberale durante el XIX secoło, oncora in funsion in tantisime nasion osidentali). El liberismo, xà dal nome se capise "liberale", el promove la libartà economega e el ga portà le società andove podaria esar fate regole economeghe baxade sol asolutismo e el ga jutà a far l'economia de marcà e el progresivo aumento del capitałismo.

## Altri projeti